Grant Imahara

ialah seorang jurutera elektrik, ahli robotik dan pengacara televisyen Amerika Syarikat. Beliau terkenal menerusi rancangan televisyen Discovery Channel, MythBusters, di mana beliau merekabentuk dan membina pelbagai jenis robot dan memiliki kepakaran dalam mengendalikan komputer dan elektronik untuk menguji mitos. Sebelum memulakan kerjayanya di televisyen, Imahara bekerja di Lucasfilm menerusi pembahagian THX sebagai jurutera dan di pembahagian Industrial Light and Magic dalam kesan visual. 

Imahara juga muncul dalam rancangan televisyen BattleBots, di mana beliau mereka dan bersaing dengan robotnya Deadblow dan kemudian kembali sebagai juri. Imahara muncul dalam siri Netflix 2016, White Rabbit Project bersama rakan sekerjanya dalam MythBusters Kari Byron dan Tory Belleci.

Kehidupan peribadi
Imahara menamatkan pelajarannya di Universiti California Selatan, dengan ijazah Kepujian Sains dalam kejuruteraan elektrik. Untuk waktu ini, beliau serius mempertimbangkan untuk menukar jurusan, dengan niat untuk menjadi penulis skrip; beliau memutuskan untuk kekal dalam cabang kejuruteraan selepas membantu Tomlinson Holman, profesor di Sekolah Seni Sinematik USC. Beliau juga tertarik dengan LARPer, seperti yang didedahkan dalam White Rabbit Project.

Pada Disember 2016, Imahara bertunang dengan teman wanitanya, pereka kostum Jennifer Newman.

Kematian
Pada 13 Julai 2020, Imahara meninggal dunia akibat aneurisme otak (pembuluh darah di otak membesar kerana dinding pembuluh darah yang melemah) pada usia 49 tahun.

Rujukan

Pautan luar 

 
 

Kelahiran 1970
Kematian 2020
Jurutera elektrik Amerika Syarikat
Ahli robotik Amerika Syarikat
Pengacara televisyen Amerika Syarikat
Orang dari Los Angeles, California
Alumni Universiti California Selatan